**ELŐTERJESZTÉS**

**Kőszeg Város Önkormányzata Képviselő-testülete**

**2024. október ……..-i ülésének**

**…….. napirendi pontjához**

Tisztelt Képviselő-testület!

2024. június 3-án aláírása került a Magyar Máltai Szeretetszolgálat Egyesület és Kőszeg Város Önkormányzata között - az Idősek otthona és Idősek klubja nappali ellátása tárgyában – létrejött ellátási szerződés.

Ezzel egyidejűleg szintén aláírásra került az ingóságok tulajdonba adására vonatkozó megállapodás, valamint az ingatlan használatba adására vonatkozó megállapodás a Kőszeg, Dózsa György utca 24. szám alatti ingatlan tekintetében.

Utóbbi megállapodásnak része volt az intézményben működési engedéllyel rendelkező tálalókonyha rendeltetésszerű használatra alkalmas mértékig történő felújítása, amelyet Kőszeg Város Önkormányzata saját költségén legkésőbb 2024. december 31-ig vállalt.

A Magyar Máltai Szeretetszolgálat Egyesülettel a konyha felújítása kapcsán történt egyeztetésen a felek javasolták a felújítási határidő 2025. december 31-ig történő meghosszabbítását.

Tekintettel a közösen megbeszélt új határidőre, az ingatlan használati megállapodás 1.8. pontjának módosítása szükséges.



A megállapodást a 2025. január 1-től hatályos egységes szerkezetben készítettük el.

Kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjék.

Kőszeg, 2024. október 15.

A polgármester nevében:

Dr. Dömötör Ramóna s. k.

mb. igazgatási osztályvezető

**HATÁROZATI JAVASLAT**

Kőszeg Város Önkormányzatának Képviselő-testülete a Kőszeg Város Önkormányzata és a Magyar Máltai Szeretetszolgálat Egyesület között 2024. június 3-án létrejött, a 9730 Kőszeg, Dózsa Gy. u. 24. szám alatti ingatlan ingyenes használatba adására vonatkozó megállapodás módosítását 2025. január 1. napjától a melléklet szerinti tartalommal jóváhagyja és felhatalmazza a polgármestert a megállapodás aláírására.



**Felelős:** Básthy Béla polgármester

**Határidő:** értelemszerűen